ddrg/super_eurlex huggingface dataset:
KIRJALLINEN KYSYMYS E-2021/02 esittäjä(t): Ilda Figueiredo (GUE/NGL) neuvostolle. Sevillan huippukokous.



Virallinen lehti nro 052 E , 06/03/2003 s. 0120 - 0120



KIRJALLINEN KYSYMYS E-2021/02 esittäjä(t): Ilda Figueiredo (GUE/NGL) neuvostolle (9. heinäkuuta 2002) Aihe: Sevillan huippukokous Perustamissopimusten mukaisesti Euroopan unionissa henkilöillä on vapaa liikkumisoikeus ja kansalaiset voivat ilmaista vapaasti mielipiteensä sekä järjestää rauhanomaisia mielenosoituksia myös Eurooppa-neuvoston kokouksien aikana. Kysynkin neuvostolta seuraavaa: - Merkitseekö se, mitä tapahtui äskettäin järjestetyn Sevillan huippukokouksen aikana, jolloin Espanjan poliisi esti satoja Portugalin kansalaisia pääsemästä maahan, mukaan lukien Portugalin kommunistipuolueen, vasemmistoliiton ja kansalaisjärjestöjen valtuuskunnat, jotka aikoivat matkustaa Sevillaan osallistuakseen 22. kesäkuuta järjestettyyn mielenosoitukseen, että vapaa liikkuvuus ilman rajoituksia koskee vain pääomia? - Onko asia niin, että tästä lähtien kaikkien huippukokousten aikana Schengenin sopimuksen noudattaminen keskeytetään ja oikeus järjestää mielenosoituksia Euroopan unionissa asetetaan kyseenalaiseksi? Yhteinen vastauskirjallisiin kysymyksiin E-2021/02, E-2028/02 ja E-2029/02 (11. marraskuuta 2002) Neuvosto ilmoittaa parlamentin jäsenille, että Schengenin sopimuksen soveltamisesta vuonna 1990 tehdyn yleissopimuksen(1) 2 artiklan 2 kohta mahdollistaa sen, että jäsenvaltiot ottavat sisärajoilla rajoitetuksi ajaksi käyttöön kansallisia rajatarkastuksia. On jäsenvaltioiden itsensä päätettävissä, käytetäänkö kyseistä mahdollisuutta ja missä määrin heidän johtaessaan Eurooppa-neuvostoa. Päätöksessä SCH/Com-Ex (95) 20 Rev. 2(2) määrätään Schengenin sopimuksen soveltamisesta tehdyn yleissopimuksen 2 artiklan 2 kohdan soveltamismenettelyjä koskevista säännöistä. Euroopan unionista tehdyn sopimuksen 33 artiklassa ja Euroopan yhteisön perustamissopimuksen 64 artiklan 1 kohdassa määrätään, että on jäsenvaltioiden vastuulla toteuttaa konkreettisia toimenpiteitä yleisen järjestyksen ylläpitämiseksi ja sisäisen turvallisuuden suojaamiseksi. Ei ole näin ollen neuvoston asia arvioida, onko kyseiset toimenpiteet toteutettu asianmukaisesti. (1) EYVL L 239, 22.9.2000. (2) EYVL L 239, 22.9.2000, s. 133.
KIRJALLINEN KYSYMYS E-2385/02 esittäjä(t): Brice Hortefeux (PPE-DE) neuvostolle. Echelon-sieppausjärjestelmä.



Virallinen lehti nro 092 E , 17/04/2003 s. 0162 - 0163



KIRJALLINEN KYSYMYS E-2385/02 esittäjä(t): Brice Hortefeux (PPE-DE) neuvostolle (2. elokuuta 2002) Aihe: Echelon-sieppausjärjestelmä Kuten neuvosto varmasti tietää, Euroopan parlamentti antoi vuonna 1998 STOA:lle ja varta vasten perustetulle väliaikaiselle valiokunnalle tehtäväksi tutkia Echelon-sieppausjärjestelmää. Väliaikainen valiokunta julkaisi mietintönsä heinäkuussa 2001. Vaikka viralliset todisteet puuttuvat, pääasiassa amerikkalaisista lähteistä peräisin olevien, yhtäpitävien todisteiden ja lausuntojen perusteella ei ole enää epäilystäkään siitä, että kyseisen maailmanlaajuisen järjestelmän toimintaan osallistuvat Yhdysvallat, Yhdistynyt kuningaskunta, Kanada, Australia ja Uusi-Seelanti UKUSA-sopimuksen puitteissa. Samaa voidaan todeta Echelon-järjestelmän käytöstä, eli kyseisen järjestelmän tarkoituksena on yksityisen ja kaupallisen viestinnän sieppaaminen eikä sotilaallisen viestinnän sieppaaminen. Vaikka valiokunnan työskentely ei tuonut esiin todisteita, jotka olisivat osoittaneet, että maailmanlaajuista viestinnän sieppausjärjestelmää käytettäisiin kilpailuolosuhteiden vääristämiseen, mietinnössä kuitenkin todetaan, että Yhdysvalloissa kerättyjen tietojen mukaan 5 prosenttia muiden kuin avoimien lähteiden kautta kerätyistä tiedoista käytetään taloudelliseen tiedusteluun ja että tiedustelun suorittaman valvonnan avulla Yhdysvaltain teollisuus ansaitsisi jopa 7 miljardia dollaria sopimustenteon yhteydessä. Voisiko neuvosto ilmoittaa edellä mainittujen seikkojen johdosta, - aikooko se ryhtyä toimiin viestinnän suojaamiseksi ja viestinnän sieppaamisen aiheuttaman uhan kartoittamiseksi? - Aikooko neuvosto vaatia Euroopan unionin jäsenvaltioita laatimaan vähitellen yhteisön säännöt, jotka koskisivat tiedustelupalvelujen välistä tietojen vaihtoa? Vastaus (19. joulukuuta 2002) 1. Televiestintäliikenteen tietojen suojaamiseen liittyen neuvosto palauttaa mieliin: - 17 päivänä tammikuuta 1995 annetun neuvoston päätöslauselman laillisen telekuuntelun kansainvälisistä edellytyksistä(1) - 29 päivänä toukokuuta 2000 tehdyn yleissopimuksen keskinäisestä oikeusavusta rikosasioissa Euroopan unionin jäsenvaltioiden välillä(2) sekä yleissopimukseen 16. lokakuuta 2001 liitetyn pöytäkirjan(3) - 12 päivänä heinäkuuta 2002 annetun Euroopan parlamentin ja neuvoston direktiivin 2002/58/EY henkilötietojen käsittelystä ja yksityisyyden suojasta sähköisen viestinnän alalla(4). 2. Mikäli lisäsäännöksiä tarvitaan, neuvosto on valmis tarkastelemaan kaikkia komissiolta tai jäsenvaltioilta tulevia aloitteita. (1) EYVL C 329, 4.11.1996, s.1. (2) EYVL C 197, 12.7.2000, s. 1. (3) EYVL C 326, 21.11.2001, s. 2. (4) EYVL L 201, 31.7.2002, s. 37.
KIRJALLINEN KYSYMYS E-2398/02 esittäjä(t): David Bowe (PSE) komissiolle. Neurotiede.



Virallinen lehti nro 052 E , 06/03/2003 s. 0161 - 0162



KIRJALLINEN KYSYMYS E-2398/02 esittäjä(t): David Bowe (PSE) komissiolle (5. elokuuta 2002) Aihe: Neurotiede Katsooko komissio, että neurotieteen uuden kehityksen eettisistä rajoista olisi pitänyt käydä julkista keskustelua jo kauan sitten? Katsooko komissio, että on tarpeen perustaa vastaavanlainen neuvoa-antava elin kuin genetiikkaa koskevissa kysymyksissä, joka antaisi neuvoja komissiolle ja muille elimille neurotieteeseen liittyvissä kysymyksissä? Jos komissio ei katso neuvoa-antavan elimen perustamisen olevan tarpeen, niin miksei? Philippe Busquinin komission puolesta antama vastaus (20. syyskuuta 2002) Komissio on samaa mieltä siitä, että neurotieteen viimeaikainen kehitys antaa aiheetta eettisiin pohdintoihin, ja se onkin jo ryhtynyt niiden osalta toimenpiteisiin rahoittamalla tutkimushankkeita, jotka koskevat aivotutkimuksen eettisiä näkökohtia, sekä järjestämällä symposiumeja kansainvälisissä tieteellisissä konferensseissa. Tällainen oli esimerkiksi psykiatrisen genetiikan maailmankongressissa Brysselissä 8.12. lokakuuta 2002 järjestetty symposiumi psykiatrisen genetiikan etiikasta. Komissio tunnustaa erityisesti uuden teknologian eettisiä ja sosiaalisia vaikutuksia koskevan vuoropuhelun tarpeen sekä tiedettä ja yhteiskuntaa koskevassa toimintasuunnitelmassa(1) että tiedonannossaan Biotieteet ja biotekniikka strategia Euroopalle(2). Neurotieteen saavutuksia sekä sen eettisiä ja sosiaalisia vaikutuksia koskevan julkisen keskustelun aloittamista käsitellään parhaillaan biotieteiden eurooppalaisessa asiantuntijaryhmässä. Tämä korkean tason tieteellisistä asiantuntijoista muodostuva ryhmä perustettiin tutkimuksesta vastaavan komission jäsenen aloitteesta huhtikuussa 2000. Sen tavoitteena on osallistua biotieteiden keskustelufoorumin järjestämiseen ja ylläpitämiseen. Komissio on kiinnostunut tutkimaan mahdollisuutta järjestää asiasta julkinen keskustelu. Neurotieteen viimeisimpien kehityssuuntien eettisiä näkökohtia koskeva neuvonta kuuluu ilman muuta luonnontieteiden ja uusien teknologioiden etiikkaa käsittelevälle eurooppalaiselle työryhmälle. Tämä ryhmä on riippumaton ja moniarvoinen eri tieteenaloja edustava elin, jossa on asiantuntemusta esimerkiksi luonnontieteen, lääketieteen, tietotekniikan, oikeustieteen, filosofian ja teologian alalta. Sen vuoksi komissio ei pidä tarpeellisena uuden neuvoa-antavan elimen perustamista neurotiedettä varten. (1) KOM(2001) 714 lopullinen. (2) EYVL C 55, 2.3.2002.
KIRJALLINEN KYSYMYS P-2238/02 esittäjä(t): Patricia McKenna (Verts/ALE) neuvostolle. Surmanteot Kongon demokraattisessa tasavallassa.



Virallinen lehti nro 092 E , 17/04/2003 s. 0146 - 0146



KIRJALLINEN KYSYMYS P-2238/02 esittäjä(t): Patricia McKenna (Verts/ALE) neuvostolle (17. heinäkuuta 2002) Aihe: Surmanteot Kongon demokraattisessa tasavallassa Kisanganissa, Kongon demokraattisen tasavallan koillisosassa tapahtui joukko laittomia surmantekoja toukokuun puolivälissä 2002. Arviolta 1 200 ihmistä kuoli tässä YK:n turvallisuusneuvoston tuomitsemassa verilöylyssä. Kyseistä valtiota ei ole kuitenkaan painostettu millään tavoin syyllisten saattamiseksi oikeuteen. Saatujen tietojen mukaan näihin surmantekoihin, joihin sisältyi siviilien summittaisia teloituksia, raiskauksia ja ryöstelyä, syyllistyivät ruandalaisen isänmaallisen armeijan jäsenet ja Gomasta käsin toimivalle kongolaiselle Rally for Democracy -liikkeelle (RCD-Goma) uskolliset taistelijat. Ihmisoikeusjärjestöt, kuten Amnesty International, uskovat, että samat ryhmät toteuttivat vastaavia joukkomurhia kesäkuussa 2000. Mikä on neuvoston kanta näihin mielivaltaisiin tappamisiin ja kauhistuttaviin kansainvälisten ihmisoikeussopimusten loukkauksiin, ja mihin toimiin neuvosto mahdollisesti on ryhtynyt varmistaakseen, että verilöylyihin syyllistyneet saatetaan oikeuden eteen? Aikooko neuvosto ryhtyä toimiin estääkseen tällaiset joukkomurhat tulevaisuudessa? Vastaus (16.19. joulukuuta 2002) Kisanganissa vuoden 2002 toukokuun puolivälissä tapahtuneiden tekojen osalta Euroopan unioni on 23. toukokuuta antamassaan julkilausumassa tuominnut väkivallan lisääntymisen RCD-Goman (Kongon demokraattinen kokoomuspuolue) joukkojen hallitsemilla alueilla, erityisesti Kisanganissa, sekä RCD-Goman jäsenten ja Ruandan joukkojen Kongon asukkaisiin kohdistamat sortotoimet. Euroopan unioni muistutti myös velvoitteista, jotka sisältyvät Yhdistyneiden Kansakuntien turvallisuusneuvoston toistuvasti antamiin päätöslauselmiin Kisanganin demilitarisoinnista. Euroopan unioni on kuitenkin sitä mieltä, että vastaavat tapahtumat voidaan estää pysyvästi ainoastaan saavuttamalla rauha suurten järvien alueella. Euroopan unioni on pyrkinyt kyseiseen tavoitteeseen vuosien varrella monin eri tavoin, muun muassa rahoittamalla rauhanaloitteita sekä erityisedustajansa Aldo Ajellon toiminnan kautta. Kongon demokraattisen tasavallan hallituksen, eri aseistettujen oppositioryhmien, aseettoman opposition ja muiden ryhmien välisessä Kongon sisäisessä vuoropuhelussa saavutettu edistyminen sekä hiljattain tehty Kongon demokraattisen tasavallan ja Ruandan välinen rauhansopimus ovat herättäneet uusia toiveita rauhan saavuttamisesta alueella.
KIRJALLINEN KYSYMYS E-1518/02 esittäjä(t): Jonas Sjöstedt (GUE/NGL) komissiolle. Uumajanjoen suiston lintujensuojelualue.



Virallinen lehti nro 052 E , 06/03/2003 s. 0075 - 0075



KIRJALLINEN KYSYMYS E-1518/02 esittäjä(t): Jonas Sjöstedt (GUE/NGL) komissiolle (29. toukokuuta 2002) Aihe: Uumajanjoen suiston lintujensuojelualue Pohjois-Ruotsissa virtaavan Uumajajoen suiston lintujensuojelualue aiotaan liittää EU:n Natura 2000 -verkkoon. Suojelualueen koosta ei ole vielä päästy yksimielisyyteen. Samanaikaisesti suunnitellaan uuden rautatien, Botniabanan, rakentamista alueen yhteyteen. Tiettävästi komissio tutkii parhaillaan ehdotetun rautatien ja suojelualueen yhteensopivuutta. Katsooko komissio, että rautatiehanke on hyväksyttävissä ja että rautatie sijaitsisi suojelualueen ulkopuolella? Jos komissio ei ole vielä tehnyt asiassa ratkaisua, haluaisin tietää, milloin päätös on odotettavissa. Margot Wallströmin komission puolesta antama vastaus (12. heinäkuuta 2002) Ruotsin hallitus on pyytänyt komissiolta lausuntoa luontotyyppidirektiivin(1) 6 artiklan 4 kohdan nojalla muista erittäin tärkeän yleisen edun kannalta pakottavista syistä, joiden perusteella voidaan rakentaa Botniabana-rautatieosuus, joka sijaitsee Uumajanjoen suiston erityissuojelualueen (komission tärkeänä pitämän alueen) läheisyydessä. Ruotsin hallituksen kanssa asiaa koskevissa keskusteluissa ja tapaamisissa komissio on tuonut esille useat tehdyt valitukset, jotka koskevat Uumajajoen suistossa sijaitsevan erityissuojelualueen puutteellista määrittelemistä. Komission on pyydettävä Ruotsin hallitusta ilmoittamaan sille alueen rajojen määrittelemisessä käytetyt tieteelliset perusteet ennen kuin se tekee asiaa koskevan päätöksensä. Voidakseen tehdä asiaa koskevan päätöksen komissio on myös pyytänyt Ruotsin hallitusta toimittamaan sille kaikki asiaa koskevat tiedot: yksityiskohtaisen lausunnon hankkeen ympäristövaikutuksista alueella, vaihtoehtoisista ratkaisuista ja perusteista, joihin yleisen edun kannalta pakottavat syyt pohjautuvat. Komission käytettävissä olevien tietojen mukaan vastausta valmistellaan parhaillaan. Komissio voi antaa lausunnon asiasta vasta saatuaan ja arvioituaan kaikki sitä koskevat tiedot. (1) Neuvoston direktiivi 92/43/ETY, annettu 21. toukokuuta 1992, luontotyyppien sekä luonnonvaraisen eläimistön ja kasviston suojelusta (EYVL L 206, 22.7.1992).
KIRJALLINEN KYSYMYS E-2203/02 esittäjä(t): Marco Cappato (NI) neuvostolle. Sananvapaus ja Internet.



Virallinen lehti nro 092 E , 17/04/2003 s. 0144 - 0144



KIRJALLINEN KYSYMYS E-2203/02 esittäjä(t): Marco Cappato (NI) neuvostolle (22. heinäkuuta 2002) Aihe: Sananvapaus ja Internet Vatikaanivaltiossa ilmestyvässä Osservatore Romano -päivälehdessä julkaistiin 25. lokakuuta 2000 artikkeli, joka koski Internet-sivuja, joilla oletetusti syyllistytään jumalanpilkkaan. Tutkittuaan asiaa kyseisen lehtiartikkelin johdosta noin kahden vuoden ajan Italian talouspoliisi, Guardia di Finanza, päätti viiden Yhdysvalloista käsin laaditun Internet-sivun sulkemisesta. Katsooko neuvosto, että edellä mainitut toimet ovat vastoin sananvapauden periaatetta, joka taataan ihmisoikeuksia koskevissa kansainvälisissä sopimuksissa ja erityisesti Euroopan unionista tehdyn sopimuksen 6 ja 7 artiklassa sekä Euroopan unionin perusoikeuskirjassa? Jos neuvosto on sitä mieltä, mihin toimiin se aikoo ryhtyä? Vastaus (16.19. joulukuuta 2002) Euroopan unionista tehdyn sopimuksen 33 artiklassa ei anneta neuvostolle mahdollisuutta puuttua yleisen järjestyksen ja turvallisuuden ylläpitämiseen jäsenvaltioissa.
KIRJALLINEN KYSYMYS E-2475/02 esittäjä(t): Daniela Raschhofer (NI) komissiolle. Tuet ja tuenjako-oikeus tulvakatastrofin jälkeen.



Virallinen lehti nro 092 E , 17/04/2003 s. 0174 - 0174



KIRJALLINEN KYSYMYS E-2475/02 esittäjä(t): Daniela Raschhofer (NI) komissiolle (6. syyskuuta 2002) Aihe: Tuet ja tuenjako-oikeus tulvakatastrofin jälkeen Itävaltaa, samoin kuin Saksaa ja Tekin tasavaltaa, on viime viikkoina koetellut ennalta arvaamattoman suuri tulvakatastrofi. Tuhannet ihmiset ovat menettäneet kotinsa ja elämänsä perusedellytykset. Tulvat ovat aiheuttaneet miljardien eurojen suuruiset vahingot. Pyydän tämän johdosta vastausta seuraaviin kysymyksiin: 1. Ottaen huomioon tämänhetkisen tilanteen, missä määrin komissio aikoo joustaa yhteisön tukea ja tuenjako-oikeutta koskevista poikkeuksista, jotta asianomaisten jäsenvaltioiden taloudellista rasitusta voidaan vähentää. 2. Mitä konkreettisia toimintamahdollisuuksia komissio näkee tässä asiassa? Frederik Bolkesteinin komission puolesta antama vastaus (17. lokakuuta 2002) EY:n perustamissopimuksen 87 artiklan 2 kohdan b alakohdassa on valtionapua koskeva erityismääräys, jonka mukaan luonnonmullistusten tai muiden poikkeavien tapahtumien aiheuttamien vahinkojen korvaamiseksi annettavan tuen on sovelluttava yhteismarkkinoille. Mitään erityismääräyksiä tai muutoksia ei siis tarvita tällaisten tilanteiden hoitamiseksi. Komissio on aiemmin hyväksynyt, että esimerkiksi tulvia voidaan pitää luonnonmullistuksina, ja suhtautuu samoin kyseenä olevaan tapaukseen. Kun luonnonmullistus on todettu, jopa 100 % sen aiheuttamista materiaalivahingoista voidaan korvata. Komissio pyrkii luonnollisesti tekemään nopean päätöksen. Maanviljelyn ja maaseudun kehittämisen osalta komissio viittaa arvoisan parlamentin jäsenen kirjalliseen kysymykseen P-2539/02(1) antamaansa vastaukseen. Julkisessa hankinnassa käytettävää menettelyä voidaan nopeuttaa, ja silloin kun jäsenvaltiot voivat osoittaa poikkeuksellisten olosuhteiden vallitsevan, on mahdollista myöntää poikkeus vaatimuksesta julkaista tarjouskilpailuilmoitus julkista hankintaa koskevan yhteisön lain mukaisesti. Konkreettisesti jäsenvaltiot voivat päättää joko niin kutsutun nopeutetun menettelyn järjestämisestä, toisin sanoen tarjouspyynnön julkaisemisesta Euroopan yhteisöjen virallisessa lehdessä niin, että vastausten määräaikaa on lyhennetty, tai käyttää neuvottelumenettelyä julkaisematta tarjouskilpailuilmoitusta ennakolta niissä tapauksissa, joissa tällaisen menettelyn ehdot täyttyvät (odottamaton, äärimmäisen kiireellinen tapahtuma, johon ei voida sovittaa minkään muun nopeutetunkaan menettelyn edellyttämiä määräaikoja, sekä syy-yhteys odottamattoman tapahtuman ja siitä johtuvan äärimmäisen kiireellisyyden välillä). (1) Katso sivu 183.
KIRJALLINEN KYSYMYS E-2311/02 esittäjä(t): Maurizio Turco (NI) komissiolle. EU-StudentVote -hanketta koskevat EU:n toimet EU-tunnuksen väärinkäytön estämiseksi.



Virallinen lehti nro 092 E , 17/04/2003 s. 0154 - 0154



KIRJALLINEN KYSYMYS E-2311/02 esittäjä(t): Maurizio Turco (NI) komissiolle (25. heinäkuuta 2002) Aihe: EU-StudentVote -hanketta koskevat EU:n toimet EU-tunnuksen väärinkäytön estämiseksi Verkkovaalit niin sanotun eurooppalaisten opiskelijoiden neuvoston valitsemiseksi järjestäneen organisaation verkkosivulla www.eusv.org annetaan edelleen ymmärtää, että Euroopan unioni on hankkeen yhtenä osapuolena, josta osoituksena sivulla on EU:n virallisen lipun kuva ja linkki verkkosivulle www.europa.eu.int. Komission puheenjohtaja on ilmoittanut, että komissio ei ole rahoittanut eikä mitenkään muutenkaan tukenut kyseistä hanketta ja että edellä mainittua neuvostoa ei pidetä eurooppalaisten opiskelijoiden edustajana. Mihin toimiin komissio aikoo ryhtyä sen välttämiseksi, että Euroopan unionin symboleja ja nimeä käytetään epäasiallisesti ja luvattomasti? Romano Prodin komission puolesta antama vastaus (13. syyskuuta 2002) Euroopan neuvosto ja Euroopan komissio ovat yhdessä sopineet kriteereistä, joiden mukaan ulkopuoliset saavat käyttää Euroopan yhteisön tunnusta vain, mikäli - tunnuksen käyttäjää ei sekoiteta Euroopan unioniin tai Euroopan neuvostoon, - tunnuksen käyttö ei ole ristiriidassa Euroopan unionin tai Euroopan neuvoston päämäärien ja periaatteiden kanssa. Näiden kriteerien perusteella komissio ei vastusta Euroopan yhteisön tunnuksen käyttöä linkin muodostamiseen Europa-palvelimelle (http://europa.eu.int/abc/ symbols/emblem/graphics/graphics_en.htm). Komissio haluaisi kuitenkin muistuttaa arvoisaa parlamentin jäsentä siitä, että Euroopan yhteisön tunnuksen käyttöluvan saaneet eivät saa mitään yksinoikeutta tunnuksen käyttämiseen. Heillä ei ole oikeutta varata kyseistä tunnusta tai mitään muutakaan vastaavaa tavaramerkkiä tai logoa omaan käyttöönsä rekisteröimällä tai millään muulla tavoin.
KIRJALLINEN KYSYMYS E-1565/02 esittäjä(t): Maurizio Turco (NI) komissiolle. Syyria.



Virallinen lehti nro 052 E , 06/03/2003 s. 0079 - 0080



KIRJALLINEN KYSYMYS E-1565/02 esittäjä(t): Maurizio Turco (NI) komissiolle (3. kesäkuuta 2002) Aihe: Syyria Komission jäsen Patten vakuuttaa Syyriaa koskevaan kysymykseen P-0634/02(1) antamassaan vastauksessa mm., että komissio on täysin vakuuttunut siitä, että keskustelu ihmisoikeuksista on tehokkaampaa sitovan assosiaatiosopimuksen puitteissa ja että tulevassa EU:n ja Syyrian välisessä assosiaatiosopimuksessa ihmisoikeudet saavat tärkeän sijan Euroopan unionin ja Syyrian välisissä suhteissa. Sopimuksen päämääränä on edistää Barcelonan julistuksessa(2) määriteltyjä yhteisiä tavoitteita, kuten oikeusvaltiota, demokratiaa, ihmisoikeuksien kunnioittamista, vapaita markkinoita ja kestävää kehitystä. Komissio korostaa MEDA-yhteistyöohjelmassa uudistuskysymyksiä. Pystyykö komissio suhtautumaan edelleen yhtä optimistisesti Syyrian demokratiakehitykseen ottaen huomioon Homsin tapahtumien seurauksena 24. maaliskuuta 2002 paljastuneet seikat, jotka liittyvät Syyrian ja Irakin hallitusten väliseen tiiviiseen teknis-sotilaalliseen yhteistyöhön, jonka tarkoituksena on yli 500 kilometrin kantaman ohjusten rakentaminen? Eikö komission mielestä ole huolestuttavaa, että maa, josta mm. EU:n ja sen jäsenvaltioiden korvaamattoman tuen ansiosta on tullut YK:n turvallisuusneuvoston jäsen, voi loukata niin räikeästi Irakia koskevia YK:n päätöslauselmia? Haluaisin lopuksi tietää, miten pitkälle komissio aikoo mennä optimistisessa, myönteisessä politiikassaan sellaisia hallituksia kohtaan, jotka kohtelevat alistettua väestöään totalitaarisesti ja väkivaltaisesti ja uhkaavat ilmiselvästi kansainvälistä turvallisuutta ja vakautta siinä määrin, ettei tuottaisi minkäänlaisia vaikeuksia sijoittaa niitä kaikkien kansainvälisten järjestöjen mustien listojen kärkeen? (1) EYVL C 277 E, 14.11.2002, s. 69. (2) Hyväksytty EuroVälimeri-konferenssissa (27.28. marraskuuta 1995). Christopher Pattenin komission puolesta antama vastaus (11. heinäkuuta 2002) Komissio on tietoinen lehtiuutisista, jotka koskivat huhtikuun 2002 lopulla tapahtunutta räjähdystä syyrialaisessa asetehtaassa lähellä Homsia. Samoissa lehtiuutisissa lainattiin länsimaisten tiedustelupalvelujen työntekijöitä, joiden mukaan kyseisessä tehtaassa ei valmistettu ohjuksia. Komissio haluaisi ehdottaa, että Syyrian jäsenyyttä turvallisuusneuvostossa koskeva kysymys ohjattaisiin neuvostolle. Komissio toistaa, että ihmisoikeuksista käytävä vuoropuhelu on tehokas väline Barcelonan julistuksessa (hyväksytty 27.28. marraskuuta 1995) määriteltyjen tavoitteiden saavuttamiseksi. Tässä mielessä komissio haluaisi viitata Syyrian kanssa käytävien assosiaationeuvotteluiden viimeisimpään kierrokseen, jonka aikana tapahtui huomattavaa edistystä poliittisessa luvussa; siinä yhteydessä komissio käytti tilaisuutta hyväkseen selvittääkseen jälleen kerran unionin ihmisoikeusasioita koskevaa lähestymistapaa ja niiden keskeistä roolia assosiaatiosopimuksessa.
KIRJALLINEN KYSYMYS E-2154/02 esittäjä(t): Fernando Fernández Martín (PPE-DE) komissiolle. Marshallinsaaret.



Virallinen lehti nro 092 E , 17/04/2003 s. 0114 - 0115



KIRJALLINEN KYSYMYS E-2154/02 esittäjä(t): Fernando Fernández Martín (PPE-DE) komissiolle (18. heinäkuuta 2002) Aihe: Marshallinsaaret Voisiko komissio kertoa, mitä Marshallinsaaria koskevia hankkeita on rahoitettu Euroopan unionin vuoden 2000 talousarviosta? Mikä oli kyseiselle maalle myönnetyn tuen kokonaismäärä vuoden 2000 aikana kaikki kohteet huomioon ottaen? Poul Nielsonin komission puolesta antamayhteinen vastauskirjallisiin kysymyksiin E-1867/02, E-1868/02, E-1869/02, E-1870/02,E-1871/02, E-1872/02, E-1873/02, E-1874/02, E-1875/02, E-1876/02, E-1877/02, E-1878/02,E-1879/02, E-1880/02, E-1881/02, E-1882/02, E-1883/02, E-1884/02, E-1908/02, E-1909/02,E-1996/02, E-1997/02, E-1998/02, E-1999/02, E-2000/02, E-2001/02, E-2002/02, E-2003/02,E-2004/02, E-2005/02, E-2006/02, E-2007/02, E-2008/02, E-2009/02, E-2134/02, E-2135/02,E-2136/02, E-2137/02, E-2138/02, E-2139/02, E-2140/02, E-2141/02, E-2142/02, E-2143/02,E-2144/02, E-2145/02, E-2146/02, E-2147/02, E-2148/02, E-2149/02, E-2150/02, E-2151/02,E-2152/02, E-2153/02, E-2154/02 ja E-2155/02 (23. syyskuuta 2002) Vastauksen pituuden vuoksi komissio lähettää suoraan arvoisalle parlamentin jäsenelle ja parlamentin sihteeristöön taulukon, josta näkyvät pyydetyt tiedot. On syytä huomata, että maakohtaisessa yhteenvetotaulukossa olevat tiedot löytyvät myös EY:n ulkoisen avun täytäntöönpanoa koskevan vuosikertomuksen osasta Rahoitustaulukot.